**ԹԱԼԻՆ ՀԱՄԱՅՆՔԻ ՂԵԿԱՎԱՐ ՏԱՎՐՈՍ ՍԱՓԵՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԵՐԵԽԱՆԵՐԻ ՊԱՇՏՊԱՆՈՒԹՅԱՆ ՕՐՎԱ ԱՌԹԻՎ**

Մեր կյանքի ամենաբարի և ամենաանմեղ էակներ, շնորհավորում եմ ձե՛զ տարվա ամենապայծառ և լուսավոր օրվա՝ Երեխաների իրավունքների պաշտպանության այս գեղեցիկ տոնի առթիվ։ Դուք մեր կյանքի ամենալուսավոր մարդիկ եք, ովքեր մեզ ուժ, երջանկություն և պայքարելու մղում են տալիս` ամեն օր։  
  
Սիրելի փոքրիկներ, դուք մեր վաղվա օրվա կերտողն ու կրողն եք, ուստի մեզանից յուրաքանչյուրի պարտքն է ստեղծել բարեկեցիկ պայմաններ ձեր պայծառ, անհոգ և խաղաղ կյանքի համար:  
Այսօր, և գալիք բոլոր օրերին մենք՝ մեծերս, պետք է անենք առավելագույնը մեր երեխաների ապահով ու երջանիկ կյանքի համար։  
  
Հարգելի՛ ծնողներ, թող ձեր փոքրիկների մանկության ամեն մի օրը լուսավոր ու վառ լինի, թո՛ղ ձեր երեխաները մեծանան սիրո ու ջերմության մթնոլորտում և յուրաքանչյուր ընտանիք զգա երեխայի բերկրանքն ու սերը։  
  
Կրկին շնորհավորելով աշխարհի բոլոր մանուկներին, ցանկանում եմ առողջություն, անամպ երկինք, անհոգ և պայծառ մանկություն։  
  
Շնորհավո ՜ ր Հունիսի 1

***Լավագույն մաղթանքներով՝ Թալին համայնքի ղեկավար  
Տավրոս Սափեյան***